Tolong jelaskan mengenai Mohd Shamsudin Lias dalam bahasa melayu

Yang Berhormat Dato' Mohd Shamsudin bin Lias merupakan ahli Dewan Negeri Selangor bagi kerusi , Tanjung Karang. Kejayaannya mengenalkan kerusi Dewan Undangan Negeri Sungai Burong di bawah Parlimen Tanjong Karang empat penggal berturut-turut menjadikan Datuk Mohd Samsudin Lias sukar digugat calon lawan.

Pada Pilihan Raya Umum Ke-14 (PRU14), Mohd Shamsudin yang bertanding atas tiket Barisan Nasional (BN) menang dengan mendapat 8,741 undian ketika menentang Mohd Zamri Mohd Zainuldin daripada Pas yang mendapat 6,411 undi.

Dalam pertembungan tiga penjuru itu, beliau memperoleh majoriti undi sebanyak  2,330.

Turut bertanding, calon Pakatan Harapan (PH), Mohd Tamizi Lazim yang memperoleh undi 5,323.

Pemegang Ijazah Sarjana dalam Perancangan Bandar dan Wilayah dari Universiti Syracuse, New York State, Amerika Syarikat ini pernah dilantik Pengerusi Jawatankuasa Akaun Awam (PAC).

Pada PRU11, Mohd Samsudin yang mewakili BN menang dengan mendapat undian sebanyak 9,321. Beliau menewaskan Hasan Mohamed Ali daripada Barisan Alternatif yang beroleh 4,801 undi manakala pada PRU12, beliau mendapat undian 8,872 menentang Abdul Ghani Samsudin daripada Pakatan Rakyat yang mendapat 6,162 undi.

Sementara itu, PRU13, sekali lagi Mohd Shamsudin mengulangi kejayaan dengan mendapat undian 11,464.

Beliau ketika itu menentang Mohamad Judi Sarjo daripada parti Pakatan Rakyat yang beroleh 8,451 undi.

Mohd Shamsudin menang dengan majoriti 3,013.